Johann Nikolaus Forkel

Johann Nikolaus Forkel (1749–1818) var en tysk organist og musikkforsker. Han regnes som en av grunnleggerne av den historiske musikkvitenskapen.

Liv og virke 
Forkel var sønn av en skomaker og tolltjenestemann.

I 1767 ble Forkel ansatt ved domkirka i Schwerin og fikk sjansen til å perfeksjonere sitt orgelspill og fordype seg i Johann Matthesons skrifter. Han ble immatrikulert som jus-student ved universitetet i Göttingen i 1769 og fikk etter en vellykket orgelprøve jobb som organist ved universitetskirka. I 1772 begynte han å holde private forelesninger i musikk, og ble musikkdirektør ved universitetet i 1779. Han søkte på den ledige stillingen etter Carl Philipp Emanuel Bach i Hamburg i 1789, men uten hell. Med unntak av en halvårlig studiereise til Wien i 1801 ble Forkel i Göttingen resten av livet

Forkel var en entusiastisk beunderer av Johann Sebastian Bach og spesielt i sine siste leveår hevet han Bachs musikk opp til en dogmatisk norm. Han skrev den første Bach-biografien, Ueber Johann Sebastian Bachs Leben, Kunst und Kunstwerke (1802), som inneholdt informasjon han hadde fått gjennom korrespondanse med Bachs sønner Carl Philipp Emanuel Bach und Wilhelm Friedemann Bach.

Etter Forkels død ble huset og hans verdifulle bibliotek solgt på auksjon; sønnen laget en katalog som omfattet 2305 bind musikkbøker og 1592 bind med notemateriale, som blant annet er en kilde til tapte verk av J.S.Bach, og som kom på trykk i Göttingen i 1819. Biblioteket hans er en verdifull del av Staatsbibliothek zu Berlin og det kongelige institutt for kirkemusikk.

Forkel skrev en mengde komposisjoner, men de omfattes i dag av liten interesse.

Verk 
 Über die Theorie der Musik (Göttingen, 1777)
 Musikalisch-kritische Bibliothek (3 Bände, Gotha, 1778/79)
 Musikalischer Almanach für Deutschland auf das Jahr…
 1782 Internet Archive pdf 73MB
 1783
 1784
 1789
 Allgemeine Geschichte der Musik (Leipzig, 1788–1801) – hans andre betydelige verk
 Allgemeine Litteratur der Musik; oder, Anleitung zur Kenntniss musikalischer Bücher, welche von den ältesten bis auf die neusten Zeiten bey den Griechen, Römern und den meisten neuern europäischen Nationen sind geschrieben worden; systematisch geordnet, und nach Veranlassung mit Anmerkungen und Urtheilen begleitet, 2 bind, Leipzig 1792, Schwickert.  pdf 100 MB bei commons eller Internet Archive
 Ueber Johann Sebastian Bachs Leben, Kunst und Kunstwerke, Leipzig 1802. Wikisource: Tekst og faksimile

Referanser

Kilder

Eksterne lenker 
 

 
 Johann Nikolaus Forkel: Musikalisch-kritische Bibliothek. 3 bind. (Gotha, 1778–1779) – i utdrag
 Digitaliserte verk av Forkel – SICD, Universitetet i Strasbourg
 
 

Tyske musikkforskere
Tyske organister
Klassisistiske komponister
Tyske komponister
Personer fra Coburg